Euroopa Sotsialistlik Partei

**Euroopa Sotsialistlik Partei** (ka **Euroopa Sotsialistide Partei** ja **Euroopa Sotsiaaldemokraatlik Partei**), inglise keeles *Party of Europan Socialists* (PES), on Euroopa sotsiaaldemokraatide, sotsialistide ja tööparteide ühendus Euroopa tasandil.

PESi kuuluvad kõikide Euroopa Majanduspiirkonna riikide ja Ühendkuningriigi riikliku tasandi sotsialistlikud, sotsiaaldemokraatlikud, demokraatlikud ja tööparteid. Kokku on PESil on kolmkümmend kolm täisliiget, sinna hulka kuuluvad ka suuremad erakonnad nagu Saksamaa Sotsiaaldemokraatlik Partei, Prantsuse Sotsialistlik Partei, Briti Tööpartei, Itaalia Demokraatlik Partei ja Hispaania Sotsialistlik Töölispartei. Ka mitmete teiste Euroopa riikide ja Vahemere piirkonna erakonnad kuuluvad PESi võrgustikku assotsieerunud või vaatlejaparteidena.    

PES asutati 1992. aastal Haagis Sotsialistlike Parteide Konföderatsiooni jätkuna ning on Sotsialistliku Internatsionaali osa. PESi juured ulatuvad 19. sajandil alguse saanud töölisliikumisteni.

Praegu juhib PESi president Stefan Löfven, Rootsi endine peaminister. Euroopa Parlamendi fraktsioon on Sotsiaaldemokraatide ja Demokraatide Progressiivne Liit (S&D). PES tegutseb ka Euroopa Regioonide Komitees (Regioonide Komitee PESi fraktsioonis) ja Euroopa Ülemkogus.

Euroopa Noored Sotsialistid, inglise keeles *Young European Socialists* (YES) (varem *European Community Organization of Socialist Youth* (ECOSY)) on selle noorte tiib. Organisatisioonil on ka naiskogu PES Women. 

Põhiväärtused:
* Demokraatia
* Vabadus
* Võrdsus
* Rahu
* Õiglus

Partei nimi on inglise keeles *Party of Europan Socialists* (PES), prantsuse keeles *Parti socialiste européen* (PSE), saksa keeles *Sozialdemokratische Partei Europas* (SPE), hispaania keeles: *Partido socialista Europea (PSE)*.

Eesti erakondadest on PESi liige Sotsiaaldemokraatlik Erakond, mis lähtub ka PES-i Põhimõtete deklaratsioonist.

### PES liikmesparteid
PESil on kolmkümmend kolm täisliiget kõigist kahekümne seitsmest ELi liikmesriigist, Norrast ja Ühendkuningriigist. Lisaks kuuluvad võrgustikku kolmteist assotsieerunud ja kuusteist vaatlejaliiget teistest Euroopa riikidest.
* Austria: Austria Sotsiaaldemokraatlik Partei (SPÖ)
* Belgia:
** Valloonia: Valloonia Sotsialistlik Partei (PS)
** Flandria: Vooruit
* Bulgaaria: Bulgaaria Sotsialistlik Partei (BSP)
* Eesti: Sotsiaaldemokraatlik Erakond (SDE)
* Hispaania: Hispaania Sotsialistlik Töölispartei (PSOE)
* Holland: Tööpartei (PvdA)
* Horvaatia: Horvaatia Sotsiaaldemokraatlik Partei (SDP)
*Iirimaa: Iiri Tööpartei
* Itaalia: 
** Demokraatlik Partei (PD)
** Itaalia Sotsialistlik Partei (PSI)
* Kreeka: Ülekreekaline Sotsialistlik Liikumine (PASOK)
* Küpros: Sotsialistlik Partei (EDEK)
* Leedu: Leedu Sotsiaaldemokraatlik Partei (LSDP)
* Läti: Sotsiaaldemokraatlik Partei Koosmeel (SDPS)
* Luksemburg: Luksemburgi Sotsialistlik Tööpartei (LSAP)
* Malta: Malta Tööpartei (PL)
* Norra: Norra Tööpartei (AP)
* Poola: Vasakpoolsed (NL)
* Portugal: Portugali Sotsialistlik Partei (PS)
* Prantsusmaa: Prantsuse Sotsialistlik Partei (PS)
* Rootsi: Rootsi Sotsiaaldemokraatlik Töölispartei (SAP)
* Rumeenia: Rumeenia Sotsiaaldemokraatlik Partei (PSD)
* Saksamaa: Saksamaa Sotsiaaldemokraatlik Partei (SPD)
* Slovakkia: Suund – Sotsiaaldemokraatia (SMER) - **liikmesus peatatud**
* Sloveenia: Sotsiaaldemokraadid (SD)
* Soome: Soome Sotsiaaldemokraatlik Partei (SDP)
* Suurbritannia:
** Suurbritannia Tööpartei
** Põhja-Iirimaa: Sotsiaaldemokraatlik Tööpartei (SDLP)
* Taani: Sotsiaaldemokraadid
* Tšehhi: Tšehhi Sotsiaaldemokraatlik Partei (SOCDEM)
* Ungari: 
** Demokraatlik Koalitsioon (DK)
** Ungari Sotsialistlik Partei (MSZP)

### PES assotsieerunud liikmesparteid
* Albaania: Albaania Sotsialistlik Partei (PSS)
* Bosnia ja Hertsegoviina: Bosnia ja Hertsegoviina Sotsiaaldemokraatlik Partei (SDP)
* Bulgaaria: Bulgaaria Sotsiaaldemokraatide Partei (PBS)
* Island: Sotsiaaldemokraatlik Liit 
* Moldova: Euroopa Sotsiaaldemokraatlik Partei (PSDE)
* Montenegro: 
** Sotsialistide Demokraatlik Partei (DPS)
** Montenegro Sotsiaaldemokraatlik Partei (SDP)
* Põhja-Makedoonia: Makedoonia Sotsiaaldemokraatlik Liit (SDSM)
* Serbia: Demokraatlik Partei (DS)
* Slovakkia: Hääl – Sotsiaaldemokraatia (Hlas-SD)
* Šveits: Sotsiaaldemokraatlik Partei (SP/PS)
* Türgi: 
** Vabariiklik Rahvapartei (CHP)
** Rahvaste Võrdsuse ja Demokraatia Partei (DEM)

### PES vaatlejaliikmed
* Andorra: Sotsiaaldemokraatlik Partei (PS)
* Armeenia: Armeenia Revolutsiooniline Föderatsioon (ARF)
* Egiptus: Egiptuse Sotsiaaldemokraatlik Partei (ESDP)
* Iisrael:
** Iisraeli Tööpartei
** Meretz
* Kosovo: Enesemääramise Liikumine (LVV)
* Läti: Läti Sotsiaaldemokraatlik Tööpartei (LSDSP)
* Maroko: Sotsialistlik Rahvajõudude Liit (USFP)
* Palestiina: Fatah
* Põhja-Küprose Türgi Vabariik: Vabariiklik Türgi Partei (CTP)
* Rumeenia: PRO Rumeenia (PRO)
* San Marino: Sotsiaaldemokraatide ja Demokraatide Partei (PSD)
* Serbia: Vabaduse ja Õigluse Partei (SSP)
* Tuneesia: Demokraatlik Töö- ja Vabaduste Foorum (FDTL)
* Valgevene:
** Valgevene Sotsiaaldemokraatlik Partei (Assamblee) (BSDP, Hramada)
** Valgevene Sotsiaaldemokraatlik Partei (Rahvaassamblee) (BSDP, NH)

## Vaata ka
*Europartei
*2024. aasta Euroopa Parlamendi valimised

## Välislingid
*Euroopa Sotsialistliku Partei koduleht
*Euroopa Parlamendi Sotsiaaldemokraatide ja demokraatide fraktsiooni lehekülg